Source: http://legislatie.just.ro/Public/DetaliiDocumentAfis/122477
Timestamp: 2020-04-05 10:55:27+00:00
Document Index: 14917411

Matched Legal Cases: ['articolul 18', 'articolul 19', 'articolul 34', 'articolul 34', 'articolul 34', 'articolul 34']

OUG 87 29/09/2010 - Portal Legislativ
ORDONANŢĂ DE URGENŢĂ nr. 87 din 29 septembrie 2010pentru modificarea şi completarea Legii nr. 571/2003 privind Codul fiscal
În contextul în care, potrivit cap. 3 "Politica fiscal-bugetară" din Programul de guvernare 2009-2012, unul dintre obiectivele propuse îl reprezintă creşterea eficienţei politicii fiscal-bugetare şi îmbunătăţirea predictibilităţii acesteia, se impune adoptarea de măsuri fiscale care să sprijine creşterea eficacităţii administrării fiscale prin îmbunătăţirea gradului de colectare a veniturilor publice,pentru a compensa scăderea veniturilor bugetare survenită în urma abrogării sistemului de impozitare minim, Guvernul şi-a fixat ca prioritate identificarea de resurse suplimentare de venit.Ţinând seama de faptul că nepromovarea prezentului act normativ ar avea drept consecinţe negative accentuarea dificultăţilor înregistrate de operatorii economici care au un grad bun de conformare fiscală,în considerarea faptului că aceste elemente vizează interesul general public şi constituie situaţii extraordinare, a căror reglementare nu poate fi amânată,în temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă. + Articolul ILegea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se modifică şi se completează după cum urmează:1. La articolul 18, alineatele (2) - (7) se abrogă.2. La articolul 19^2, alineatul (10) se abrogă.3. La articolul 34, alineatul (7) se modifică şi va avea următorul cuprins:"(7) Prin excepţie de la prevederile alin. (6), contribuabilii prevăzuţi la alin. (1) lit. a) nou-înfiinţaţi sau care la sfârşitul anului fiscal precedent înregistrează pierdere fiscală efectuează plăţi anticipate în contul impozitului pe profit la nivelul sumei rezultate din aplicarea cotei de impozit asupra profitului contabil al perioadei pentru care se efectuează plata anticipată."4. La articolul 34, după alineatul (7) se introduce un nou alineat, alineatul (7^1), cu următorul cuprins:"(7^1) Contribuabilii prevăzuţi la alin. (1) lit. a), pentru efectuarea plăţilor anticipate în anul 2011, aplică următoarele reguli: a) contribuabilii care în perioada 1 ianuarie-30 septembrie 2010 datorează impozit pe profit/impozit minim şi în perioada 1 octombrie - 31 decembrie 2010 datorează impozit pe profit efectuează trimestrial plăţi anticipate în contul impozitului pe profit la nivelul unei pătrimi din suma rezultată prin adunarea impozitului datorat în cele două perioade, actualizată cu indicele de inflaţie prevăzut la alin. (1); ... b) contribuabilii care în perioada 1 ianuarie - 30 septembrie 2010 datorează impozit pe profit/impozit minim şi în perioada 1 octombrie - 31 decembrie 2010 înregistrează pierdere fiscală efectuează trimestrial plăţi anticipate în contul impozitului pe profit la nivelul unei pătrimi din impozitul pe profit/impozitul minim aferent primei perioade, actualizat cu indicele de inflaţie prevăzut la alin. (1)." ... 5. La articolul 34, alineatele (15)-(18) se modifică şi vor avea următorul cuprins:"(15) Contribuabilii care, până la data de 30 septembrie 2010 inclusiv, au fost obligaţi la plata impozitului minim au obligaţia de a declara şi de a plăti impozitul pe profit, respectiv de a efectua plata anticipată, după caz, aferente trimestrului III al anului 2010, până la data de 25 octombrie 2010, potrivit prevederilor în vigoare la data de 30 septembrie 2010. (16) Contribuabilii care, până la data de 30 septembrie 2010 inclusiv, au fost obligaţi la plata impozitului minim, pentru definitivarea impozitului pe profit datorat pentru anul fiscal 2010, aplică următoarele reguli: ... a) pentru perioada 1 ianuarie-30 septembrie 2010: ... - determinarea impozitului pe profit aferent perioadei respective şi efectuarea comparaţiei cu impozitul minim anual, prevăzut la art. 18 alin. (3), recalculat în mod corespunzător pentru perioada 1 ianuarie-30 septembrie 2010, prin împărţirea impozitului minim anual la 12 şi înmulţirea cu numărul de luni aferent perioadei respective, în vederea stabilirii impozitului pe profit datorat;- stabilirea impozitului pe profit datorat;- prin excepţie de la prevederile alin. (1), (5) şi (11) şi ale art. 35 alin. (1), depunerea declaraţiei privind impozitul pe profit pentru perioada 1 ianuarie-30 septembrie 2010 şi plata impozitului pe profit datorat din definitivarea impunerii, până la data de 25 februarie 2011; b) pentru perioada 1 octombrie-31 decembrie 2010: ... - contribuabilii depun declaraţia privind impozitul pe profit şi plătesc impozitul pe profit datorat potrivit prevederilor alin. (1), (5) şi (11) şi ale art. 35 alin. (1). (17) În aplicarea prevederilor alin. (16), determinarea profitului impozabil şi a impozitului pe profit se efectuează urmărindu-se metodologia de calcul prevăzută de titlul II «Impozitul pe profit» în mod corespunzător pentru cele două perioade, luând în calcul veniturile şi cheltuielile înregistrate. ... (18) Pierderea fiscală înregistrată în cele două perioade aferente anului 2010 se recuperează potrivit prevederilor art. 26, fiecare perioadă fiind considerată an fiscal în sensul perioadei de 5 ani, respectiv 7 ani." ... 6. La articolul 34, alineatul (19) se abrogă. + Articolul IIPrin excepţie de la dispoziţiile art. 4 alin. (2) din Legea nr. 571/2003, cu modificările şi completările ulterioare, prevederile prezentei ordonanţe de urgenţă intră în vigoare începând cu data de 1 octombrie 2010. + Articolul IIILegea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica în Monitorul Oficial al României, Partea I, după aprobarea prin lege a prezentei ordonanţe de urgenţă, dându-se textelor o nouă numerotare.PRIM-MINISTRUEMIL BOCContrasemnează:--------------Ministrul finanţelor publice,Gheorghe IalomiţianuBucureşti, 29 septembrie 2010.Nr. 87.-------